Държавен вестник, бр. 100, 2025 г., стр. 15

БРОЙ  100	
Д Ъ Р Ж А В Е Н  В Е С Т Н И К 	
СТР.  15   
изискванията на чл. 17, ал. 1 ЗКС и чл. 18, 
ал. 1 и 2 ПОДКС.
Предмет на искането е установяване на 
противоконституционност на решения на 
Народното събрание, което е правомощие на 
Конституционния съд по чл. 149, ал. 1, т. 2, 
предл. второ от Конституцията.
По такъв предмет Конституционният съд не 
се е произнасял с решение или с определение 
за недопустимост, поради което не е налице 
отрицателната процесуална предпоставка по 
чл. 21, ал. 6 ЗКС.
По изложените съображения Конститу­
ционният съд приема, че искането за уста­
новяване на противоконституционност на 
решенията на 51-вото Народно събрание от 
16.01.2025 г. за избиране на министър-предсе­
дател на Република България, за приемане на 
структура на Министерския съвет на Републи­
ка България и за избиране на Министерски 
съвет на Република България следва да бъде 
допуснато за разглеждане по същество.
На основание чл. 20а, ал. 1 ПОДКС като 
заинтересувани институции следва да се 
конституират Народното събрание и Минис­
терският съвет.
На основание чл. 20а, ал. 3 ПОДКС следва 
да бъдат поканени да дадат писмено правно 
мнение по предмета на делото следните 
изтъкнати специалисти от науката и практи­
ката: проф. д-р Екатерина Михайлова, проф. 
д-р Емилия Друмева, проф. д-р Мариана Ка­
рагьозова-Финкова, проф. д-р Пенчо Пенев, 
проф. д-р Пламен Киров, проф. д-р Снежана 
Начева и доц. д-р Борислав Цеков.
Воден от изложеното и на основание чл. 149, 
ал. 1, т. 1 и 2 от Конституцията, Конститу­
ционният съд
О П Р Е Д Е Л И :
Допуска за разглеждане по същество ис­
кането на 49 народни представители от 51-
вото Народно събрание за установяване на 
противоконституционност на решенията на 
51-вото Народно събрание за избиране на ми­
нистър-председател на Република България, 
за приемане на структура на Министерския 
съвет на Република България и за избиране на 
Министерски съвет на Република България, 
приети на 16.01.2025 г. (ДВ, бр. 5 от 2025 г.).
Отклонява искането на 49 народни предста­
вители от 51-вото Народно събрание за даване 
на задължително тълкуване на разпоредбите 
на чл. 1, ал. 2, чл. 67, ал. 1 и чл. 84, т. 8 от 
Конституцията на Република България по 
следните въпроси:
1. Считат ли се за валидни решенията на 
Народното събрание, приети с гласовете на 
народни представители, чийто избор е признат 
за незаконен от Конституционния съд?
2. Могат ли такива решения да породят 
правни последици, ако без тези гласове не е 
налице изискуемото по Конституцията мно­
зинство за избор на министър-председател, 
структура и състав на Министерския съвет?
3. Следва ли решенията за избор на ми­
нистър-председател, структура и състав на 
Министерския съвет от 16.01.2025 г. да бъдат 
обявени за невалидни?
Конституира като заинтересувани ин­
ституции по делото: Народното събрание и 
Министерския съвет, на които да се изпратят 
преписи от искането и от определението, като 
им се предостави 30-дневен срок от уведомя­
ването да представят писмени становища по 
предмета на делото.
Отправя покана да дадат писмено правно 
мнение до: проф. д-р Екатерина Михайлова, 
проф. д-р Емилия Друмева, проф. д-р Мари­
ана Карагьозова-Финкова, проф. д-р Пенчо 
Пенев, проф. д-р Пламен Киров, проф. д-р 
Снежана Начева и доц. д-р Борислав Цеков, 
на които да се изпратят преписи от искането 
и от определението, като им се дава 30-дне­
вен срок да дадат писмено правно мнение по 
предмета на делото.
Препис от определението да се изпрати 
на вносителя на искането, който в 30-дневен 
срок може да представи допълнителни съоб­
ражения.
Председател:
Павлина Панова
6670
МИНИСТЕРСКИ СЪВЕТ
ПОСТАНОВЛЕНИЕ № 255
ОТ 20 НОЕМВРИ 2025 Г.
за одобряване на допълнителни трансфери 
по бюджетите на общините за 2025 г. за из­
плащане на допълнително възнаграждение за 
постигнати резултати от труда през учебната 
2024 – 2025 г. на директорите на общинските 
детски градини, училища, центрове за под­
крепа за личностно развитие и центрове за 
специална образователна подкрепа
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери в размер 7 080 784 лв. за изплащане на 
допълнително възнаграждение за постигнати 
резултати от труда през учебната 2024/2025 г. 
на директорите на общинските детски гра­
дини, училища, центрове за подкрепа за 
личностно развитие и центрове за специална 
образователна подкрепа, разпределени по 
общини съгласно приложението.
(2)  Допълнителните трансфери по ал. 1 
да се осигурят за сметка на намаление на